pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ลักษณ์  เปิดงานโครงการเชื่อมโยงการตลาดสับปะรดลำปางแบบยั่งยืน
วันศุกร์ที่ 25 พฤษภาคม 2561
รมช.ลักษณ์  เปิดงานโครงการเชื่อมโยงการตลาดสับปะรดลําปางแบบยั่งยืน
รมช.ลักษณ์  เปิดงานโครงการเชื่อมโยงการตลาดสับปะรดลําปางแบบยั่งยืน โดยกลไกสหกรณ์/ประชารัฐ หวังแก้ปัญหาผลผลิตสับปะรดโรงงานที่จะออกสู่ตลาดเป็นจํานวนมาก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “โครงการเชื่อมโยงการตลาดสับปะรดลําปางแบบยั่งยืน โดยกลไกสหกรณ์/ประชารัฐ ประจําปี พ.ศ. 2561 ณ สหกรณ์ผู้ปลูกสับปะรดลําปาง จํากัด ต.บ้านเสด็จ อ.เมือง จ.ลําปาง ว่า กระทรวงเกษตรและสหกรณ์ได้ประชุมหารือร่วมกับหน่วยงานที่เกี่ยวข้อง เพื่อหาแนวทางการสนับสนุนการแก้ไขปัญหาผลผลิตสับปะรดโรงงานที่จะออกสู่ตลาดเป็นจํานวนมาก ในช่วงเดือนพฤษภาคม – กรกฎาคม 2561 ซึ่งที่ประชุมคณะกรรมการนโยบายและพัฒนาสับปะรดแห่งชาติครั้งที่ 1/2561 เมื่อวันที่ 10 เมษายน 2561 ได้เห็นชอบแนวทางการบริหารจัดการสับปะรด ปีการผลิต 2561 มีมาตรการให้นําสับปะรดส่วนเกินออกนอกระบบ โดยการกระจายผลผลิตสับปะรดออกนอกแหล่งผลิตไปยังผู้บริโภคในจังหวัดที่ไม่มีการปลูกสับปะรด เพื่อการบริโภคผลสด โดยใช้กลไกของสหกรณ์และองค์กรปกครองส่วนท้องถิ่น รวมถึงการนําสับปะรดไปทําเป็นอาหารหมักเลี้ยงโคเนื้อ/โคนม มาตรการผลักดันการส่งออกและขยายตลาดต่างประเทศ มาตรการรณรงค์การบริโภคสับปะรดผลสดเพิ่มขึ้น และมาตรการอื่น ๆ ซึ่งจังหวัดลําปางเป็นจังหวัดเป้าหมายที่ต้องดําเนินการตามมาตรการดังกล่าว
ทั้งนี้ จังหวัดลําปาง ได้วางแผนและกําหนดแนวทางในการระบายสับปะรดของพี่น้องเกษตรกรอย่างเป็นระบบ โดยมีการวางแผนการบริหารจัดการตลอดห่วงโซ่การผลิตแบบครบวงจร ทั้งแผนระยะสั้นและระยะยาว ที่จะช่วยแก้ปัญหาการผลิตสับปะรดของจังหวัดลําปางอย่างเป็นระบบและยั่งยืน อีกทั้งยังมีการดําเนินการตามแผนการกระจายสับปะรดของสหกรณ์ผู้ปลูกสับปะรดลําปาง จํากัด ที่ใช้กลไกการตลาดนําการผลิต ที่จะต้องส่งเสริมให้สมาชิกสหกรณ์ปลูกสับปะรดที่ได้คุณภาพ เป็นไปตามที่ตลาดต้องการ มีการคัดเกรดคุณภาพให้ได้มาตรฐาน รวมทั้งการแปรรูปเพื่อสร้างมูลค่าเพิ่ม และการเชื่อมโยงกับเครือข่ายสหกรณ์ เครือข่ายร้านค้าปลีกขนาดใหญ่จนประสบความสําเร็จ ซึ่งจะต้องอาศัยความร่วมมือจากสมาชิกสหกรณ์และหน่วยงานที่เกี่ยวข้อง ในการช่วยเหลือและสนับสนุนในทุกมิติด้วย
อย่างไรก็ตาม การแก้ไขปัญหาสับปะรดของจังหวัดลําปางแบบยั่งยืน ได้มีมาตรการแนวทางการบริหารจัดการสับปะรด ทั้งในด้านการผลิต การตลาด และการแปรรูป ซึ่งต้องอาศัยการสร้างกลไกเชื่อมโยงการตลาดในทุกภาคส่วน การส่งเสริมการเกษตรแบบแปลงใหญ่ การประชาสัมพันธ์การสร้างเอกลักษณ์ประจําถิ่นให้เป็นที่รู้จักอย่างแพร่หลาย การส่งเสริมให้เกษตรกรปลูกสับปะรดที่ได้คุณภาพ การผลิตให้ออกนอกฤดูกาล การเพิ่มช่องทางการจําหน่าย และการบริหารจัดการผลผลิตสับปะรดลําปางแบบครบวงจรโดยขบวนการสหกรณ์เครือข่ายประชารัฐ ซึ่งสอดคล้องกับยุทธศาสตร์สับปะรด ปี 2560 - 2569้
"การดําเนินการดังกล่าว ถือเป็นการร่วมมือกันจากทุกภาคส่วน ทั้งหน่วยงานภาครัฐ ภาคเอกชน ที่ได้ช่วยกันส่งเสริมและสนับสนุนการแก้ไขปัญหาของเกษตรกรและสมาชิกสหกรณ์ผู้ปลูกสับปะรด นอกจากนี้ ยังมีเครือข่ายสหกรณ์ ธนาคารเพื่อการเกษตรและสหกรณ์การเกษตร พาณิชย์จังหวัด และบริษัทสยามแม็คโคร จํากัด (มหาชน) ที่ร่วมมือกันอย่างเข้มแข็ง และเป็นพันธมิตรที่ดีในการช่วยแก้ปัญหา รวมถึงสนับสนุนนโยบายการระบายสับปะรดจังหวัดลําปางเป็นอย่างดี" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การยางแห่งประเทศไทยแจงประเด็นข่าว การแก้ปัญหาราคายางไม่ตรงจุด
วันศุกร์ที่ 30 พฤศจิกายน 2561
การยางแห่งประเทศไทยแจงประเด็นข่าว การแก้ปัญหาราคายางไม่ตรงจุด
การยางแห่งประเทศไทยแจงประเด็นข่าว การแก้ปัญหาราคายางไม่ตรงจุด
นายเยี่ยม ถาวโรฤทธิ์ ผู้ว่าการการยางแห่งประเทศไทย กระทรวงเกษตรและสหกรณ์ ชี้แจงประเด็น ข่าวจาก : นสพ.มติชน / นสพ.เดลินิวส์/T-News/เนชั่น กรณีการแก้ปัญหาราคายางไม่ตรงจุด ซึ่งมีประเด็นดังนี้
1. นายทศพล ขวัญรอด ประธานภาคีเครือข่ายเกษตรกรชาวสวนยางพารา ปาล์มน้ํามันแห่งประเทศไทย (คยปท.) คัดค้านมาตรการจ้างชาวสวนยางหยุดกรีด ระบุว่า เป็นมาตรการที่ไม่มีเหตุผล ไม่ตรงจุดที่จะนําไปสู่การแก้ปัญหาที่ยั่งยืน ซ้ํายังทําให้สิ้นเปลืองงบประมาณโดยใช่เหตุ ขอให้ ครม.ทบทวนมติดังกล่าว
2. นายไพโรจน์ ฤกษ์ดี ผู้ประสานงานเครือข่ายปัญหาราคายางพารา ระบุการแก้ปัญหาของรัฐบาลไม่รับฟังเสียงของเกษตรกรที่เรียกร้องให้ดูแลเรื่องราคาเป็นหลัก แต่รัฐบาลกลับใช้มาตรการหยุดกรีดยาง ซึ่งสิ้นเปลืองงบประมาณและแก้ปัญหาไม่ตรงจุด
3. นายอรรถวิชช์ สุวรรณภักดี อดีต ส.ส.กทม.พรรคประชาธิปัตย์ ระบุการแก้ปัญหาราคายางระยะสั้นของรัฐบาลล้มเหลว เนื่องจากจะอุ้มราคายางพารา “ช่วงปิดกรีด” ซึ่งเกษตรกรจะพักต้นยางพาราตามฤดูกาลอยู่แล้ว อีกทั้ง ไม่มีชั้นเชิงการต่อรองกับจีนผู้ซื้อรายใหญ่ที่สุดของโลก ส่วนการที่รัฐบาลจะเอายางพารามาทําถนน รัฐบาลนี้พูดมาไม่ต่ํากว่า 3 ปี แต่ไม่เกิดขึ้นจริง ทั้งที่มีราคากลางรองรับไว้ นอกจากนี้ แผนระยะยาวไม่มีความชัดเจน ซึ่งรัฐบาลควรจะชวนบริษัทยางรถยนต์ยักษ์ใหญ่ มาตั้งฐานการผลิตในไทยผ่านกลไก EEC
ข้อเท็จจริง :
สําหรับประเด็นที่ 1 – 2 เรื่องมาตรการหยุดกรีดยาง ขณะนี้ยังไม่มีนโยบายที่จะดําเนินการให้เกษตรกรชาวสวนยางหยุดกรีดยางแต่อย่างใด
ประเด็นที่ 3 นโยบายของรัฐบาลไม่ได้มีเพียงการแก้ปัญหาราคายางระยะสั้นเท่านั้น แต่ยังมีมาตรการแก้ไขปัญหาในระยะยาว เช่น การดําเนินงานตามโครงการส่งเสริมการใช้ยางของหน่วยงานภาครัฐซึ่งได้ดําเนินการแล้ว โดยในปี 2561 ได้นํายางมาทําถนน ใช้น้ํายางข้นไปแล้ว 9,952.41 ตัน หรือน้ํายางสด 19,904.82 ตัน และยังอยู่ระหว่างการดําเนินงานอีก 37,829.12 ตัน คิดเป็นน้ํายางสดทั้งหมด 75,658.24 ตัน อีกทั้ง รัฐบาลได้มีนโยบายเปิดรับให้บริษัทรายใหญ่ เข้ามาลงทุนทําผลิตภัณฑ์ยางอยู่แล้ว ซึ่งที่ผ่านมามีบริษัทยางล้อจากประเทศจีนเข้ามาลงทุนในประเทศไทย เช่น บริษัทเซนจูรี่ ไทร์ และ บริษัทดับเบิ้ลคอยน์ เป็นต้น
รัฐบาลไทย-ข่าวทำเนียบรัฐบาล-รัฐบาลน้อมนำศาสตร์พระราชา ลดภาวะโลกร้อน
วันศุกร์ที่ 5 พฤษภาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/05/3539_co2.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/05/mp3/06 รัฐบาลน้อมนําศาสตร์พระราชา ลดภาวะโลกร้อน.mp3"
}
],
title: "รัฐบาลน้อมนําศาสตร์พระราชา ลดภาวะโลกร้อน",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลน้อมนําศาสตร์พระราชา ลดภาวะโลกร้อน
รัฐบาลให้ความสําคัญในการแก้ปัญหาภาวะโลกร้อนและลดปริมาณก๊าซเรือนกระจกอย่างจริงจัง พร้อมทั้งขับเคลื่อนการใช้พลังงานทางเลือก พลังงานทดแทน เพื่อเดินหน้าสู่สังคมสีเขียวอย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้าลดก๊าซเรือนกระจกลงร้อยละ 20 – 25 ภายในปี 2573 โดยสร้างความร่วมมือตั้งแต่ระดับชุมชนและหมู่บ้านตามแนวทางประชารัฐ น้อมนําศาสตร์พระราชามาเป็นแนวทางในการปฏิบัติ เพื่อพัฒนาเศรษฐกิจควบคู่กับการปกป้องธรรมชาติอย่างสมดุล เช่น ส่งเสริมการผลิตและใช้พลังงานทดแทนที่เป็นมิตรต่อสิ่งแวดล้อม เปลี่ยนขยะเป็นพลังงาน ลดการขนส่งทางถนน สนับสนุนการใช้ขนส่งระบบรางให้มากขึ้น เพิ่มพื้นที่ป่าเพื่อช่วยดูดซับก๊าซเรือนกระจก สนับสนุนให้ชุมชนในภาคเกษตรกรรมผลิตก๊าซชีวภาพจากมูลวัวและขยะอินทรีย์เพื่อใช้ในการหุงต้มและผลิตไฟฟ้า ทั้งนี้ การแก้ปัญหาภาวะโลกร้อนและลดปริมาณก๊าซเรือนกระจก เป็น 1 ในวาระการปฏิรูปประเทศและยุทธศาสตร์ชาติ 20 ปี ที่รัฐบาลให้ความสําคัญ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. แจ้งขออย่าเผยแพร่ส่งต่อรายชื่อคนไทย 158 คน ขอเป็นข้อมูลเพื่อเจ้าหน้าที่ปฏิบัติงาน
วันเสาร์ที่ 4 เมษายน 2563
โฆษก ศบค. แจ้งขออย่าเผยแพร่ส่งต่อรายชื่อคนไทย 158 คน ขอเป็นข้อมูลเพื่อเจ้าหน้าที่ปฏิบัติงาน
โฆษก ศบค. แจ้งขออย่าเผยแพร่ส่งต่อรายชื่อคนไทย 158 คน ขอเป็นข้อมูลเพื่อเจ้าหน้าที่ปฏิบัติงาน
วันนี้ (4 เม.ย.63) นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ชี้แจงจากกรณี คนไทยจํานวน 158 รายได้เดินทางมาถึงสนามบินสุวรรณภูมิเมื่อวานนี้ และมีการหลบหนีการกักตัว State Quarantine กลับไปยังบ้านพักอาศัย จึงให้ต้องมีการติดตามตัวทั้งหมดภายในวันนี้ ซึ่งขณะนี้เจ้าหน้าที่กําลังปฏิบัติงานติดตามตัวตามข้อมูลที่มี และบางส่วนได้มารายงานตัวแล้ว
แต่ขณะนี้มีการเผยแพร่ส่งต่อรายชื่อและรายละเอียดของคนไทย 158 รายอย่างรวดเร็วในสื่อออนไลน์ ซึ่งการเผยแพร่นี้ไม่เกิดประโยชน์ต่อการติดตามตัวของเจ้าหน้าที่ และจะทําให้การติดตามตัวทําได้ยากขึ้น รวมทั้งเป็นข้อมูลส่วนบุคคล จึงขอความร่วมมือจากทุกคนหยุดเผยแพร่ส่งต่อรายละเอียดดังกล่าว เพื่อการดําเนินการของเจ้าหน้าที่และการรายงานตัวของบุคคลเหล่านั้นเป็นไปอย่างเรียบร้อย
รัฐบาลไทย-ข่าวทำเนียบรัฐบาล-นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ร่วมรายการ “สถานีประชาชน”
วันจันทร์ที่ 28 สิงหาคม 2560
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ร่วมรายการ “สถานีประชาชน”
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ร่วมรายการ “สถานีประชาชน”
เมื่อวันจันทร์ที่ ๒๘ สิงหาคม ๒๕๖๐ เวลา ๑๔.๐๐ น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
พร้อมด้วย พลตํารวจเอก วิระชัย ทรงเมตตา ที่ปรึกษา สบ.๑๐ สํานักงานตํารวจแห่งชาติ
นายกระเษม กัณฑมณี กรรมการผู้ทรงคุณวุฒิด้านกฎหมาย จัดการเรื่องราวร้องทุกข์ กระทรวงยุติธรรม
และประชาชนผู้ได้รับความเดือดร้อนจากนายทุนปล่อยกู้หนี้นอกระบบ
ในพื้นที่ อ.ปราณบุรี จ.ประจวบคีรีขันธ์
ร่วมรายการ “สถานีประชาชน”
ในประเด็น “ตามคดีจับนายทุนปล่อยกู้นอกระบบ อ.ปราณบุรี จ.ประจวบคีรีขันธ์”
ออกอากาศทางสถานีโทรทัศน์ไทยพีบีเอส
ดําเนินรายการโดย คุณอรอุมา เกษตรพืชผล
รัฐบาลไทย-ข่าวทำเนียบรัฐบาล-ระบบควบคุมเครื่องเติมอากาศสำหรับการเพาะเลี้ยงสัตว์น้ำ
วันจันทร์ที่ 1 มิถุนายน 2563
ระบบควบคุมเครื่องเติมอากาศสําหรับการเพาะเลี้ยงสัตว์น้ํา
วันที่ 28 มกราคม 2563
เป็นระบบเซ็นเซอร์ เพื่อวัดปริมาณออกซิเจนในน้ํา และเก็บข้อมูลสามารถเรียกดูข้อมูลย้อนหลังได้ ใช้ร่วมกับเครื่องเติมอากาศในน้ํา เช่น กังหันเติมอากาศที่ใช้ในบ่อเลี้ยงกุ้ง
รัฐบาลไทย-ข่าวทำเนียบรัฐบาล-กสร. เผยผลเลือกตั้งผู้แทนฝ่ายนายจ้าง-ลูกจ้างในคณะกรรมการไตรภาคี
วันจันทร์ที่ 22 มิถุนายน 2563
กสร. เผยผลเลือกตั้งผู้แทนฝ่ายนายจ้าง-ลูกจ้างในคณะกรรมการไตรภาคี
กรมสวัสดิการและคุ้มครองแรงงาน (กสร.) เผยผลการเลือกตั้งผู้แทนฝ่ายนายจ้างและผู้แทนฝ่ายลูกจ้าง  ในคณะกรรมการไตรภาคี ตามพระราชบัญญัติคุ้มครองแรงงาน พ.ศ. 2541 ครบทั้ง 3 คณะตามที่กฎหมายกําหนด ซึ่งจะได้ทําหน้าที่แทนคณะกรรมการชุดเดิมที่หมดวาระไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันอาทิตย์ที่ 21 มิถุนายน 2563 กสร. ได้จัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการไตรภาคี ตามพระราชบัญญัติคุ้มครองแรงงาน พ.ศ. 2541 จํานวน 3 คณะ ประกอบด้วย คณะกรรมการค่าจ้าง คณะกรรมการสวัสดิการแรงงาน คณะกรรมการกองทุนสงเคราะห์ลูกจ้าง โดยจัดให้มีการเลือกตั้งพร้อมกันทั่วประเทศ ทั้งนี้ มีผู้มาใช้สิทธิลงคะแนนเลือกตั้งผู้แทนฝ่ายนายจ้าง จํานวน 64 คน จากจํานวนผู้มีสิทธิ 99 คน คิดเป็นร้อยละ 64.70 และผู้มาใช้สิทธิเลือกตั้งผู้แทนฝ่ายลูกจ้าง จํานวน 174 คน จากผู้มีสิทธิลงคะแนนทั่วประเทศ 207 คน คิดเป็นร้อยละ 84.10 สําหรับผู้มีคะแนนสูงสุดอันดับ 1-5 จะได้รับการเลือกตั้ง โดยมีรายชื่อดังนี้
คณะกรรมการค่าจ้าง ผู้ได้รับการเลือกตั้งเป็นผู้แทน ฝ่ายนายจ้าง ได้แก่ 1. นางสาวศุภานัน ปลอดเหตุ 2. นายอรรถยุทธ ลียะวณิช 3. นายอังสุรัสมิ์ อารีกุล 4. นางเนาวรัตน์ ทรงสวัสดิ์ชัย 5. นางสาววันเพ็ญ เจียรยืนยงพงศ์ ฝ่ายลูกจ้าง ได้แก่ 1. นายอ่อนสี โมฆรัตน์ 2. นายพิจิตร ดีสุ่ย 3. นายไพโรจน์ วิจิตร 4. นายสมชาย มูฮัมหมัด 5. นายวีรสุข แก้วบุญปัน
คณะกรรมการสวัสดิการแรงงาน ผู้ได้รับการเลือกตั้งเป็นผู้แทน ฝ่ายนายจ้าง ได้แก่ 1. นายนําชัย เผือนพิพัฒน์ 2. นางสาวนุจรี ยิ่งสิทธิสวัสดิ์ 3. นายสรวุฒิ เจียรธนะกานนท์ 4. นายปรัชญา หงสกุล 5. นางสาวตวงทรัพย์ วิวัฒรางกูล ฝ่ายลูกจ้าง ได้แก่ 1. นางสาวกัลยา ศรีดาวเรือง 2. นายชยรบ ใหญ่สูงเนิน 3. นางสาวสุภัสสรา ย่อยกลาง 4. นายอภิสิทธิ์ชัย ผลอุดม 5. นางสาวสกุลรัตน์ ยศเรืองศักดิ์
คณะกรรมการกองทุนสงเคราะห์ลูกจ้าง ผู้ได้รับการเลือกตั้งเป็นผู้แทน ฝ่ายนายจ้าง ได้แก่ 1. นางสาว สุมณฑา ตันวงศ์วาล 2. นางสาวอุสา สุวรรณฉัตรชัย 3. นายชัยยันต์ เจริญโชคทวี 4. นายประสงค์ เลิศสถิตย์พงษ์ 5. นายศุภากร รัชพงศ์ ฝ่ายลูกจ้าง ได้แก่ 1. นายวรนนท์ สีระสา 2. นายชุมพล จตุพรชัยมงคล 3. นายสมโภชน์ อ้นชัยยะ 4. มานะ แสวงสุข 5. นางสาวสุภาพร ประจันนวล
อธิบดีกสร. กล่าวต่อไปว่า คณะกรรมการฯ ไตรภาคีทั้ง 3 คณะ ที่ได้รับการเลือกตั้งใหม่นี้จะทําหน้าที่แทนคณะกรรมการชุดเดิมที่หมดวาระไป ซึ่งมีวาระอยู่ในตําแหน่งคราวละ 2 ปี
รัฐบาลไทย-ข่าวทำเนียบรัฐบาล-หน่วยรถม้าเติมทุน ช่วย SMEs รายย่อยเข้าถึงแหล่งเงินทุน
วันจันทร์ที่ 1 ตุลาคม 2561
หน่วยรถม้าเติมทุน ช่วย SMEs รายย่อยเข้าถึงแหล่งเงินทุน
รัฐบาลจัดทําโครงการหน่วยรถม้าเติมทุนส่งเสริม SMEs ไทย ฉับไวไปถึงถิ่น โดยใช้รถยนต์กว่า 600 คันเคลื่อนที่ไปหาผู้ประกอบการรายย่อยตามตลาดชุมชน ตลาดโบราณ และแหล่งท่องเที่ยวชุมชนทั่วประเทศ
อาทิตย์ที่ 30 ก.ย.61
หน่วยรถม้าเติมทุน ช่วย SMEs รายย่อยเข้าถึงแหล่งเงินทุน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการหน่วยรถม้าเติมทุนส่งเสริม SMEs ไทย ฉับไวไปถึงถิ่น โดยใช้รถยนต์กว่า 600 คันเคลื่อนที่ไปหาผู้ประกอบการรายย่อยตามตลาดชุมชน ตลาดโบราณ และแหล่งท่องเที่ยวชุมชนทั่วประเทศ เพื่อให้บริการสินเชื่อดอกเบี้ยพิเศษสําหรับผู้ประกอบการที่ยังไม่ได้จดทะเบียนธุรกิจและไม่มีหลักทรัพย์ค้ําประกัน เช่น สินเชื่อเศรษฐกิจติดดาว ที่ให้บุคคลธรรมดาและนิติบุคคลกู้ได้ในอัตราดอกเบี้ยร้อยละ 3 ต่อปี และสินเชื่อเถ้าแก่ 4.0 ให้นิติบุคคลกู้ในอัตราดอกเบี้ยร้อยละ 1 ต่อปี โดยสามารถรู้ผลได้ภายใน 7 วัน ทั้งนี้ เพื่อให้ผู้ประกอบการรายย่อยกว่า 2.7 ล้านราย สามารถเข้าถึงแหล่งเงินทุนที่ถูกกฎหมาย ปลอดภัย และเป็นธรรม เป็นกลไกสําคัญขับเคลื่อนเศรษฐกิจไทยให้เติบโตต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กฤษฏา” เตรียมเดินทางเยือนอินเดีย ร่วมการประชุมรัฐมนตรีอาเซียน-อินเดียด้านเกษตรและป่าไม้ ครั้งที่ 4
วันศุกร์ที่ 12 มกราคม 2561
“กฤษฏา” เตรียมเดินทางเยือนอินเดีย ร่วมการประชุมรัฐมนตรีอาเซียน-อินเดียด้านเกษตรและป่าไม้ ครั้งที่ 4
“กฤษฏา” เตรียมเดินทางเยือนอินเดีย พร้อมนั่งหัวโต๊ะประธานร่วมการประชุมรัฐมนตรีอาเซียน-อินเดียด้านเกษตรและป่าไม้ ครั้งที่ 4 พร้อมเล็งเจรจาผลักดันส่งออกยางไทยไปอินเดียเพิ่มขึ้น
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ในระหว่างวันที่ 11 – 12 มกราคม นี้ มีกําหนดเดินทางไปยังกรุงนิวเดลี สาธารณรัฐอินเดีย เพื่อเข้าร่วมการประชุมรัฐมนตรีอาเซียน-อินเดียด้านการเกษตรและป่าไม้ ครั้งที่ 4 ในฐานะประธานที่ประชุมรัฐมนตรีอาเซียนด้านการเกษตรและป่าไม้ หรือ อามาฟ และทําหน้าที่ประธานที่ประชุมร่วมกับรัฐมนตรีว่าการกระทรวงเกษตรและสวัสดิการเกษตรกร ณ กรุงนิวเดลี สาธารณรัฐอินเดีย โดยสาระสําคัญในการเข้าร่วมประชุมครั้งนี้ ที่ประชุมจะให้ความเห็นชอบและรับทราบผลการดําเนินงานระยะกลางของความร่วมมืออาเซียน-อินเดียด้านการเกษตรและป่าไม้ปี พ.ศ. 2554-2558 และพิจารณาให้ความเห็นชอบแผนการดําเนินงานระยะกลางของความร่วมมืออาเซียน-อินเดียด้านการเกษตรและป่าไม้ ซึ่งจะสิ้นสุดในปี พ.ศ.2563 เพื่อนําไปสู่การเสริมสร้างความแข็งแกร่งด้านการวิจัยและพัฒนา ยกระดับคุณภาพชีวิตเกษตรกร และถ่ายทอดเทคโนโลยีด้านการเกษตร โดยมีเป้าหมายให้อาเซียนและอินเดียมีการทําเกษตรและใช้ทรัพยากรอย่างยั่งยืน
นอกจากนี้ ไทยจะมีการรายงานผลจากการประชุมรัฐมนตรีอาเซียนด้านการเกษตรและป่าไม้ ครั้งที่ 39 ซึ่งประเทศไทยเป็นเจ้าภาพ ที่ประเทศสมาชิกอาเซียนได้ให้ความเห็นชอบร่วมกันในเวทีนี้รับทราบด้วย ได้แก่ ด้านความมั่นคงอาหาร ด้านความปลอดภัยอาหารและคุณภาพของผลิตภัณฑ์ทางการเกษตร ด้านประมง ในด้านการบริหารจัดการประมงทะเลอย่างยั่งยืนทั้งภายในและภายนอกภูมิภาค และด้านป่าไม้ ในการจัดการป่าไม้เขตร้อนอย่างยั่งยืน
อย่างไรก็ตาม นอกจากการหารือในเวทีอาเซียน – อินเดีย ในการประชุมระดับรัฐมนตรีแล้ว ไทยยังจะมีการหารือทวิภาคีร่วมกับนายราด้า โมฮานซิงห์ รัฐมนตรีว่าการกระทรวงเกษตรและสวัสดิการเกษตรกร สาธารณรัฐอินเดีย ถึงความร่วมมือระหว่างไทย – อินเดีย ในด้านการเกษตร เพื่อขับเคลื่อนให้เกิดผลเป็นรูปธรรมมากขึ้น รวมถึงการขยายการส่งออกสินค้าเกษตร โดยเฉพาะยางพารา ซึ่งอินเดียถือเป็นคู่ค้าที่สําคัญที่ปัจจุบันอินเดียนําเข้ายางพาราจากไทยเป็นอันดับที่ 7 คิดเป็นปริมาณการนําเข้าประมาณ 4,226 ล้านบาท
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เตรียมออกประกาศมาตรการคุ้มครองทรัพยากรทางทะเลและชายฝั่ง ฝั่งอันดามัน
วันศุกร์ที่ 28 กันยายน 2561
เตรียมออกประกาศมาตรการคุ้มครองทรัพยากรทางทะเลและชายฝั่ง ฝั่งอันดามัน
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง เตรียมออกประกาศมาตรการป้องกันและแก้ความเสียหายทรัพยากรทางทะเล เกาะ แก่งและชายฝั่ง ในพื้นที่ฝั่งอันดามัน
เตรียมออกประกาศมาตรการคุ้มครองทรัพยากรทางทะเลและชายฝั่ง ฝั่งอันดามัน
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง เตรียมออกประกาศมาตรการป้องกันและแก้ความเสียหายทรัพยากรทางทะเล เกาะ แก่งและชายฝั่ง ในพื้นที่ฝั่งอันดามัน
วันนี้ (28 กันยายน 61) เวลา 09.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย รองปลัดกระทรวงทรัพยากรธรรมชาติและสิ่งแวดล้อม (นายสมชัย มาเสถียร) อธิบดีกรมทรัพยากรธรรมชาติและสิ่งแวดล้อม (นายจตุพร บุรุษพัฒน์) และคณะ เข้าร่วมการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 3/2561 เพื่อติดตามความคืบหน้า และเร่งขับเคลื่อนบริหารจัดการทรัพยากรทางทะเลและชายฝั่ง โดยมี รองนายกรัฐมนตรี (พลเอก ประวิตร วงษ์สุวรรณ) เป็นประธานการประชุม ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล
จากสรุปรายงานสถานการณ์ทรัพยากรทางทะเลและชายฝั่งที่สําคัญ ปี 60 พบว่า สถานภาพแนวปะการังฝั่งอันดามันมีความเสียหายมากกว่าฝั่งอ่าวไทย ในพื้นที่ 23 จังหวัดชายฝั่งทะเลมีขยะมูลฝอยเกิดขึ้นมากถึง 11.47 ล้านตัน เป็นขยะพลาสติก 3.4 แสนตัน ร้อยละ 10-15 มีโอกาสปนเปื้อนลงสู่ทะเล ปัญหาการกัดเซาะชายฝั่งยาว 704 กิโลเมตร มีการก่อสร้างรุกแนวชายฝั่ง/ทะเล 70 กิโลเมตร แนวโน้มทรัพยากรทางทะเลเปลี่ยนแปลงไปจากการกระทําของมนุษย์มากกว่าธรรมชาติ โดยเฉพาะบริเวณเกาะแก่งสําคัญของแหล่งท่องเที่ยวในภาคใต้ มีกิจกรรมการใช้ประโยชน์มากขึ้น ส่งผลให้เกิดความเสียหายต่อแนวปะการัง สัตว์น้ําและระบบนิเวศน์ทางทะเลมากขึ้น
โดยในการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งนี้ ที่ประชุม เห็นชอบ การออกประกาศของกระทรวงทรัพยากรธรรมชาติและสิ่งแวดล้อม เรื่อง มาตรการคุ้มครองทรัพยากรทางทะเลและชายฝั่ง ในพื้นที่ เกาะไข่ใน เกาะไข่นอกและเกาะไข่นุ้ย อ.เกาะยาว จังหวัดพังงา และพื้นที่เกาะราชาใหญ่ เกาะราชาน้อย อ.เมือง จังหวัดภูเก็ต รวมทั้ง มาตรการคุ้มครองทรัพยากรปะการังจากกิจกรรมท่องเที่ยวดําน้ํา โดยมอบให้ กรมทรัพยากรทางทะเลและชายฝั่ง ดําเนินการต่อไป
โอกาสนี้ รองนายกรัฐมนตรี (พลเอก ประวิตร วงษ์สุวรรณ) ได้ให้เกียรติมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ” คณะกรรมมาธิการทรัพยากรธรรมชาติและสิ่งแวดล้อม และผู้ทําคุณประโยชน์ด้านทรัพยากรทางทะเลและชายฝั่งเพื่อเป็นการยกย่องเชิดชูเกียรติสืบไป
รัฐบาลไทย-ข่าวทำเนียบรัฐบาล-SME Development Bank จับมือ ม.หอการค้าไทย ติดตามสถานการณ์เศรษฐกิจชุมชน และดัชนีความสามารถในการแข่งขันของธุรกิจ SMEs
วันพฤหัสบดีที่ 19 ตุลาคม 2560
SME Development Bank จับมือ ม.หอการค้าไทย ติดตามสถานการณ์เศรษฐกิจชุมชน และดัชนีความสามารถในการแข่งขันของธุรกิจ SMEs
ธพว. และ ม.หอการค้าไทย ร่วมกันแถลงข่าวความร่วมมือการจัดทําโครงการติดตามสถานการณ์เศรษฐกิจชุมชน ผ่าน SMEs Local Economy และการจัดทําดัชนีความสามารถในการแข่งขันของธุรกิจ SMEs ไทย เพื่อสะท้อนถึงสถานการณ์ต่างๆ ของ SMEs ชุมชนท้องถิ่น และความต้องการที่แท้จริง
ในวันนี้ (19 ตุลาคม 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) โดย นายมงคล ลีลาธรรม กรรมการผู้จัดการ พร้อมด้วยมหาวิทยาลัยหอการค้าไทย โดย รศ.ดร.เสาวณีย์ ไทยรุ่งโรจน์ อธิการบดี และ ผศ.ดร.ธนวรรธน์ พลวิชัย รองอธิการบดีอาวุโสฝ่ายวิชาการและงานวิจัย ร่วมกันแถลงข่าวความร่วมมือการจัดทําโครงการติดตามสถานการณ์เศรษฐกิจชุมชน ผ่าน SMEs Local Economy และการจัดทําดัชนีความสามารถในการแข่งขันของธุรกิจ SMEs ไทย เพื่อสะท้อนถึงสถานการณ์ต่างๆ ของ SMEs ชุมชนท้องถิ่น และความต้องการที่แท้จริง รวมถึงเป็นการติดตามผลงานที่รัฐบาลให้การสนับสนุนช่วยเหลือผู้ประกอบการ SMEs ผ่านโครงการต่างๆ อาทิ กองทุนพัฒนา SMEs ตามแนวประชารัฐ และสินเชื่อ SMEs Transformation Loan เป็นต้น
สําหรับความร่วมมือในครั้งนี้ มหาวิทยาลัยหอการค้าไทยได้จัดทําดัชนีความสามารถในการแข่งขันทางธุรกิจของ SMEs เป็นประจําอย่างต่อเนื่องอยู่แล้ว ธนาคารพัฒนาวิสาหกิจขนาดกลางและขนาดย่อมแห่งประเทศไทยเข้ามาร่วมมือเพื่อนําองค์ความรู้จากผลการวิจัยของมหาวิทยาลัยไปสู่ภาคปฏิบัติ ทั้งการดําเนินงานในด้านสินเชื่อ และการพัฒนาศักยภาพให้ผู้ประกอบการ SMEs ดังนั้นการเข้ามาร่วมมือกันของทั้ง 2 ฝ่ายทําให้มีการบูรณาการได้ตรงประเด็นมากขึ้น ทําให้เกิดประโยชน์ต่อ SMEs ไทยและประเทศชาติ โดยจะมีการกําหนดหัวข้อต่างๆ เกี่ยวกับเศรษฐกิจท้องถิ่น และธุรกิจ SMEs อาทิ จํานวนสถานประกอบการ SMEs ในประเทศไทย สถานการณ์ SMEs ไทย ศักยภาพด้านเทคโนโลยีสารสนเทศของ SMEs ไทย การเข้าถึงสินเชื่อของ SMEs ไทย ความสามารถในการเข้าถึงนโยบายภาครัฐ โอกาสการเข้าถึงแหล่งเงินทุน ลักษณะและรูปแบบการเพิ่มมูลค่าเพิ่มของธุรกิจ SMEs ท้องถิ่น และการประเมินศักยภาพของธุรกิจท้องถิ่น เป็นต้น ซึ่งจะช่วยให้สามารถประเมินสถานการณ์ SMEs ของประเทศไทย ได้อย่างถูกต้องแม่นยําและรวดเร็ว รับรู้ถึงปัญหาและอุปสรรคต่างๆ ของ SMEs ไทย ทําให้สามารถให้ความช่วยเหลือได้อย่างทันท่วงที และตรงประเด็น รวมถึงทราบถึงการเจริญเติบโตของ SMEs ไทย และทิศทางการเติบโต สามารถช่วยในการวางแผนและผลักดันได้อย่างแม่นยํา สร้างความเข้มแข็งให้ SMEs ได้ พร้อมกันนี้ ธพว. สามารถนําผลการวิจัยโครงการมาต่อยอดใช้ในการพัฒนา ปรับปรุงสินเชื่อและบริการต่างๆ ของธนาคาร ให้ตรงกับความต้องการของผู้ประกอบการ ช่วยพัฒนาสนับสนุนผู้ประกอบการทั้งในด้านการบริหารจัดการ เทคโนโลยี และการตลาด เพิ่มขีดความสามารถทางการแข่งขันต่อยอดให้ธุรกิจเติบโตได้อย่างยั่งยืน
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4574-5
รัฐบาลไทย-ข่าวทำเนียบรัฐบาล-กระทรวงยุติธรรม ปิดฉากประชุมวิชาการระดับชาติว่าด้วยการ “ยุติความรุนแรงต่อเด็กและเยาวชน” ในกระบวนการยุติธรรม ครั้งที่ ๑๕
วันอังคารที่ 4 กรกฎาคม 2560
กระทรวงยุติธรรม ปิดฉากประชุมวิชาการระดับชาติว่าด้วยการ “ยุติความรุนแรงต่อเด็กและเยาวชน” ในกระบวนการยุติธรรม ครั้งที่ ๑๕
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานพิธีปิดการประชุมวิชาการระดับชาติว่าด้วยงานยุติธรรม ครั้งที่ ๑๕
เมื่อวันศุกร์ที่ ๓๐ มิถุนายน ๒๕๖๐ เวลา ๑๕.๐๐ น.
ณ ห้องประชุมวายุภักดิ์ ๓-๔ โรงแรมเซ็นทรา บายเซ็นทารา
ศูนย์ราชการและคอนเวนชั่นเซ็นเตอร์ ถนนแจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานพิธีปิดการประชุมวิชาการระดับชาติว่าด้วยงานยุติธรรม ครั้งที่ ๑๕
ในหัวข้อว่าด้วยการยุติความรุนแรงต่อเด็กและเยาวชนในกระบวนการยุติธรรม
(The ๑๕ Th National Symposium on Ending Violence against Children in Juvenile Justice System)
จัดโดย กรมพินิจและคุ้มครองเด็กและเยาวชน ร่วมกับ สํานักงานกิจการยุติธรรม
โอกาสนี้ ปลัดกระทรวงยุติธรรม ได้มอบโล่รางวัลให้แก่ศูนย์ฝึกฯ และสถานพินิจฯ
ที่ชนะเลิศการแข่งขันทักษะวิชาชีพ ฯ พร้อมกล่าวปิดการประชุม ใจความสําคัญตอนหนึ่งว่า
ปัญหาของเด็กและเยาวชนเป็นเรื่องที่ควรให้ความสนใจกันมากขึ้น
ทั้งในเชิงการป้องกันและลดโอกาสการกระทําความผิดซ้ําของเด็กและเยาวชน
ดังนั้นสิ่งสําคัญที่สุดต้องสร้างความเปลี่ยนแปลงให้เกิดขึ้น เริ่มจากการเปลี่ยนแปลงตัวเอง
โดยการพัฒนาองค์ความรู้ใหม่ ๆ ให้กับผู้ปฏิบัติงานด้านเด็กและเยาวชนของกรมพินิจฯ
นอกจากนี้ ยังให้ความสําคัญกับการบูรณาการความร่วมมือกับสํานักงานกิจการยุติธรรม
เพื่อพัฒนางานด้านต่างๆ ตามนโยบายของรัฐมนตรีว่าการกระทรวงยุติธรรม
ตลอดจนสร้างความร่วมมือกับหน่วยงานต่างๆ ที่เกี่ยวข้องอันจะนําไปสู่การ
ปฏิบัติงานที่มีความก้าวหน้า สอดคล้องกับมาตรฐานของสหประชาชาติ
พร้อมทั้งเหมาะสมกับสถานการณ์ปัจจุบันและแนวโน้มในอนาคต
ซึ่งจะนําไปสู่ความเปลี่ยนแปลงที่ดีมาสู่ชีวิตของเด็กและเยาวชนภายใต้กระบวนการยุติธรรมโดยใช้ UN Model Strategies
นอกจากนี้ การประชุมดังกล่าว จะทําให้ประเทศไทยได้ข้อเท็จจริง ข้อมูล ข้อคิดเห็นและข้อเสนอแนะ
เพื่อนําไปกําหนดนโยบายในการปฏิบัติต่อเด็กและเยาวชนให้สอดคล้องกับเป้าหมายและการพัฒนาที่ยั่งยืน
(Sustainable Development Goals-SDGs) เกี่ยวกับการป้องกันเด็กจากความรุนแรงในทุกรูปแบบ
อีกทั้งนําไปเป็นข้อมูลเพื่อหารือและอภิปรายในการประชุมสหประชาชาติ
ว่าด้วยการป้องกันอาชญากรรมและความยุติธรรมทางอาญา สมัยที่ ๑๕
(United Nations Congress on Crime Prevention and Criminal Justice)
ซึ่งกําหนดจัดขึ้นในปี 2520 ณ ประเทศญี่ปุ่น